แรงซื้อหุ้นบลูชิพท้ายตลาดฯประคอง SET ปิดบวก 0.54 จุด จับตา Window Dressing สัปดาห์หน้า
แรงซื้อหุ้นบลูชิพท้ายตลาดฯประคอง SET ปิดบวก 0.54 จุด จับตา Window Dressing สัปดาห์หน้าหนุนดัชนีรีบาวด์ โดยดัชนีปิดตลาดวันนี้ ที่ระดับ 1,634.98 จุด บวก 0.54 จุด หรือ 0.03% มูลค่าการซื้อขาย 5.01 หมื่นล้านบาท
22 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,634.98 จุด บวก 0.54 จุด หรือ 0.03% มูลค่าการซื้อขาย 5.01 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ไซด์เวย์ออกข้างพยายามสร้างฐาน โดยดัชนีถูกกดดันจากประเด็นเงินทุนไหลออก แต่อย่างไรก็ดียังมองเห็นสัญญาณที่ดีในเรื่องค่าเงิน แม้ค่าเงินบาทไทยยังอยู่ในช่วงอ่อนตัว
ส่วนแนวโน้มตลาดหุ้นไทยสัปดาห์หน้า มีลุ้นเรื่อง Window Dressing หลังเข้าสู่สัปดาห์สุดท้ายของไตรมาส 2/61 ซึ่งอาจทำให้เห็นภาพการรีบาวด์ได้ โดยจากสถิติการทำ Window Dressing มีโอกาส 70% ที่ดัชนีจะปรับตัวขึ้นถึง 2%
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,921,664.22 ล้านบาท ปิดที่ 48 บาท เพิ่มขึ้น 0.50 บาท
KBANK มูลค่าการซื้อขาย 2,149,773.00 ล้านบาท ปิดที่ 193 บาท ลดลง 1.00 บาท
PTTEP มูลค่าการซื้อขาย 2,047,561.15 ล้านบาท ปิดที่ 129.50 บาท เพิ่มขึ้น 3.50 บาท
BANPU มูลค่าการซื้อขาย 1,947,086.52 ล้านบาท ปิดที่ 19.80 บาท ลดลง 0.20 บาท
SCC มูลค่าการซื้อขาย 1,833,000.60 ล้านบาท ปิดที่ 404.00 บาท ลดลง 4.00 บาท